MISERABLES-IV-WEB	Era conviccion irritada, er entosiasme frustrat, era indignacion esmoiguda, er instint de guèrra comprimit, eth valor dera joenesa exaltat, era ceguetat generosa, eth curiosèr, eth plaser dera variacion, era set de çò inesperat, eth sentiment que hè experimentar plaser en liéger eth pannèu d’un nau espectacle, e en enténer en teatre eth fiulet deth maquinista; es òdis vagui, es racacòrs, es contrarietats, era vanitat que cre qu’a fracassat eth destin; eth malèster, es pensaments prigonds, es ambicions enrodades d’abismes; tot aqueth que demore, d’un esbauç, ua gessuda; e fin finau, en çò de mès baish, era torba, aguesta hanga que vie a èster huec, taus son es elements dera revòuta.